Jeg har ikke haft for vane at blande mig direkte i den standende debat om landbrugets forskellige gøremål.

Som tv-tilrettelægger skal man passe på sin integritet, og derfor har jeg holdt mig til de små, personlige dryp såsom kyllingevelfærd og frilandsgrise. Emnet interesserer mig dog meget – af den enkle grund, at jeg har boet på landet hele mit liv, at hele min slægt har været bønder, og at jeg selv var bondekarl, indtil jeg fandt på andre ting.

Desuden har det været mig magtpåliggende at få beskrevet den klassiske bondekultur (i både ord og billeder), som den var indtil for en generation siden. Ikke for at romantisere, men fordi den har haft så stor betydning for Danmark og danskerne.